शराबबंदी को लेकर कांग्रेस और जनता कांग्रेस का अलग-अलग विरोध प्रदर्शन
कांग्रेसियों ने दिया धरना, राज्य सरकार को शराब का सौदागर बताया
छात्र संगठन ने कलेक्टोरेट में छिड़का गंगाजल, पुलिस से झूमाझटकी
राज्य में पूर्ण शराबबंदी की मांग को लेकर शहर कांग्रेस ने बृहस्पति बाजार चौक पर धरना प्रदर्शन किया। इसके बाद मुख्यमंत्री के नाम ज्ञापन सौंपने कलेक्टोरेट पहुंचे। इस मौके पर प्रदेश महामंत्री अटल श्रीवास्तव ने राज्य सरकार को शराब का सौदागर बताया। उन्होंने कहा तमिलनाडु की आबादी हमसे पांच गुना अधिक है। वहां शराब की खपत के मामले में हम उसके बराबर हैं। शहर अध्यक्ष नरेन्द्र बोलर, रामशरण यादव, विवेक वाजपेयी, महेश दुबे, कृष्ण कुमार यादव ने कहा सरकार लोगों को नशे से मानसिक पंगु बनाने का प्रयास कर रही है। सिटी मजिस्ट्रेट वीरेंद्र लकड़ा को सौंपे ज्ञापन में शराब बेचने की नीति का विरोध किया गया। इस दौरान शेख गफ्फार, राजेश पांडेय, शिवा मिश्रा, विजय पांडेय, रविन्द्र सिंह, अनिल सिंह चौहान, अरविंद शुक्ला, देवेन्द्र सिंह, सुनील शुक्ला, सीमा सोनी, तैय्यब हुसैन, शैलेन्द्र जायसवाल, एसडी कार्टर, जावेद मेनन, गोपाल दुबे, हरमेंद्र शुक्ला सहित अन्य उपस्थित थे।
छत्तीसगढ़ छात्र संगठन-जे के सदस्यों ने कलेक्टोरेट गेट व आसपास गंगा जल छिड़का।
राज्य में पूर्ण शराबबंदी की मांग को लेकर कांग्रेस ने शिवाजी चौक पर प्रदर्शन किया।
hin_Deva hin_Deva hin_Deva hin_Deva awa_Deva hin_Deva